Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston yhteisestä kannasta Euroopan parlamentin ja neuvoston päätöksen tekemiseksi Euroopan laajuisia energiaverkkoja koskevien suuntaviivojen vahvistamisesta /* SEK/2003/0164 lopull. - COD 2001/0311 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston yhteisestä kannasta Euroopan parlamentin ja neuvoston päätöksen tekemiseksi Euroopan laajuisia energiaverkkoja koskevien suuntaviivojen vahvistamisesta 2001/0311 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston yhteisestä kannasta Euroopan parlamentin ja neuvoston päätöksen tekemiseksi Euroopan laajuisia energiaverkkoja koskevien suuntaviivojen vahvistamisesta 1. Asiakirjan tausta Ehdotus Euroopan parlamentille ja neuvostolle (asiakirja KOM(2001) 775 lopullinen -2001/0311 (COD)): // 6.3.2002 Europaan talous- ja sosiaalikomitean lausunto: // 18.7.2002 Alueiden komitean lausunto: // 16.5.2002 Euroopan parlamentin lausunto ensimmäisessä käsittelyssä: // 24.10.2002 Muutettu ehdotus annettiin: // [muutettua ehdotusta ei ole] Yhteinen kanta vahvistettiin: // 6.2.2003 Euroopan parlamentti antoi 24. lokakuuta 2002 ensimmäisessä käsittelyssä lausunnon, jossa se teki ehdotukseen 24 tarkistusta. Komissio hyväksyi niistä 14 kokonaan ja yhden osittain (tarkistukset 1, 2, 3, 6 (osittain), 9, 12, 13, 14, 15, 16, 18, 19, 20, 21 ja 22). Neuvoston yhteinen kanta sisältää konsolidoidun tekstin, jolla on määrä korvata päätös N:o 1254/96/EY sellaisena kuin se on viimeksi muutettuna päätöksellä N:o 1741/1999/EY. 2. Komission ehdotuksen tarkoitus Komission ehdotuksen tarkoituksena oli päivittää Euroopan laajuisia energiaverkkoja koskevat suuntaviivat. Ehdotuksen päätavoitteita olivat ensisijaisimpien hankkeiden selkeämpi painottaminen suuntaviivoissa, hankkeiden luettelon päivittäminen ja yksityiskohtaisen hankeluettelon myöhempien päivitysten joustavoittaminen. 3. Yhteistä kantaa koskevat huomautukset a) Yleistä Barcelonassa 16. maaliskuuta 2002 kokoontunut Eurooppa-neuvosto totesi asian poliittisen merkityksen ja pyysi tarkistettujen suuntaviivojen vahvistamista vuoden 2002 loppuun mennessä. Komissio katsoo, että neuvoston tekemät ratkaisut vastaavat komission ehdotuksen henkeä ja että niissä otetaan huomioon Euroopan parlamentin esille tuomat keskeiset seikat. Neuvosto on erityisesti lisännyt liitteessä II mainittuja kriteerejä, joita sovelletaan yhteistä etua koskeviin hankkeisiin (ja joita voidaan muuttaa vain yhteispäätösmenettelyllä), ottaen huomioon Euroopan parlamentin pyynnön hankkeiden tarkasta yksilöinnistä suuntaviivoissa. Toisaalta neuvosto on jättänyt joustovaraa liitteessä III olevien hankkeiden yksityiskohtaisten kuvausten (joita voidaan muuttaa komiteamenettelyllä) päivittämistä varten, mikä vastaa komission tavoitteita. b) Yhteisen kannan pääkohdat suhteessa Euroopan parlamentin tarkistuksiin * Euroopan parlamentin sisällölliset tarkistukset: Yhteiseen kantaan on sisällytetty seuraavat Euroopan parlamentin tarkistukset: - turvautuminen suuremmassa määrin uusiutuviin energialähteisiin, mukaan luettuna merellä tuotettava tuulienergia (tarkistukset 1, 19, 20 ja 21), - tarve ratkaista eristyksissä oleviin epäsuotuisiin alueisiin ja saarialueisiin liittyvät kysymykset (tarkistus 22), - verkkojen rakentaminen ja ylläpito sisämarkkinoiden sääntöjen mukaisesti ottaen huomioon strategiset ja yleispalveluperusteet ja välttäen kilpailun vääristymät (tarkistukset 2, 3, 9 ja 15), - valtioiden rajat ylittävien hankkeiden painottaminen (tarkistus 14). Yhteiseen kantaan ei sen sijaan ole sisällytetty seuraavia Euroopan parlamentin tarkistuksia: - ensisijaisten hankkeiden rahoituksellinen etuuskohtelu (tarkistukset 5, 6 (osittain) ja 7): Tämän kysymyksen osalta komissio on jo antanut ehdotuksen TEN-rahoitustukea koskevan asetuksen muuttamisesta (muutettu ehdotus KOM(2002) 134 lopullinen, 12.3.2002) nostaakseen Euroopan laajuisten energiaverkkojen ensisijaisille hankkeille myönnettävän tuen enimmäisosuuden 10 prosentista 20 prosenttiin. Komissio katsoo, että rahoitustukeen liittyviä kysymyksiä on käsiteltävä TEN- rahoitustukea koskevan asetuksen tarkistuksen yhteydessä (2001/0226 (COD)) eikä suuntaviivoissa. - hankkeiden yksityiskohtainen arviointi ennakkoehtona niiden yksilöinnille suuntaviivoissa (tarkistus 26): On muistettava, että ainoastaan suuntaviivoissa yksilöidyt hankkeet voivat saada TEN-tukea. Niinpä jos tämä tarkistus hyväksyttäisiin, ei enää voitaisi käyttää TEN-varoja nopeuttamaan hankkeiden yksityiskohtaista arviointia, joka on itsessään tärkeä TEN-hankkeiden valmistelun osavaihe. * Menettelyihin liittyvät Euroopan parlamentin tarkistukset: Yhteiseen kantaan on sisällytetty seuraavat Euroopan parlamentin tarkistukset: - täsmennys siitä, että ensisijaisten hankkeiden linjauksia (liite I) voidaan muuttaa yksinomaan yhteispäätösmenettelyllä (tarkistukset 12, 13 ja 18): - säännöllinen raportointi valtioiden rajat ylittäviä ensisijaisia hankkeita edistävistä toimenpiteistä (tarkistukset 6 (osittain) ja 16). Yhteiseen kantaan ei sen sijaan ole sisällytetty seuraavia Euroopan parlamentin tarkistuksia: - komissiolle asetettava määräaika, johon mennessä uudet jäsenvaltiot on otettava huomioon suuntaviivoissa (tarkistukset 4 ja 17): Komissio on jo ilmoittanut antavansa tätä koskevan ehdotuksen vuoteen 2004 mennessä. Se ei kuitenkaan voi hyväksyä aloiteoikeutensa rajoittamista. - komiteamenettelyn hylkääminen hankkeiden yksityiskohtaisten kuvausten päivittämisessä (tarkistukset 8, 10 ja 11): Euroopan parlamentti haluaa osallistua hankkeiden yksityiskohtaiseen kuvaukseen. Komissio katsoo kuitenkin, että yhteispäätösmenettelyn yksinomainen käyttö yhteistä etua koskevien hankkeiden kuvausten päivittämisessä on aiheuttanut ja aiheuttaa viiveitä, jotka haittaavat suuntaviivoissa määriteltyjen periaatteiden mukaisten muunneltujen tai uusien hankkeiden tukemista ajoissa. Yhteisessä kannassa otetaan huomioon Euroopan parlamentin tarkistus, jolla liitteestä III (joka on muutettavissa komiteamenettelyllä) siirretään hankkeiden yksilöintiin liittyvät voimakkaimmin poliittiset näkökohdat liitteeseen II (joka on muutettavissa yhteispäätösmenettelyllä). Yhteisessä kannassa jätetään kuitenkin joustovaraa hankkeiden yksityiskohtaisten kuvausten päivittämistä varten. 4. päätelmät Komissio katsoo, että neuvoston 6.2.2003 vahvistama yhteinen kanta vastaa komission 20. joulukuuta 2001 antaman ehdotuksen henkeä. Yleisesti ottaen yhteisessä kannassa poiketaan komission ehdotuksesta vain niiltä osin kuin on haluttu selventää tai täydentää alkuperäisessä tekstissä ehdotettuja ratkaisuja ja periaatteita. Tämä pätee erityisesti ensisijaisten toimintalinjojen (liite I) ja hankkeiden (liite III) määrittelyyn. Yhteistä etua koskeviin hankkeisiin sovellettavien perusteiden osalta (liite II) neuvosto on yhteisessä kannassaan omaksunut ratkaisun, joka sijoittuu komission ja Euroopan parlamentin kantojen väliin: komissio määritteli alkuperäisessä ehdotuksessaan vain hyvin yleiset alakohtaiset perusteet, kun taas Euroopan parlamentti halusi yksilöidä hankkeet hyvin tarkkaan jättämättä joustoa yhteistä etua koskevien hankkeiden yksityiskohtaisen määrittelyn tarkistamista varten. Komissio katsoo, että neuvoston yhteinen kanta ratkaisee pulmallisen ongelman, joka liittyy siihen, että yhtäältä yhteistä etua koskevat hankkeet olisi yksilöitävä tarkemmin, mutta toisaalta olisi jätettävä joustovaraa hankkeiden yksityiskohtaisen kuvauksen päivittämiseen komiteamenettelyllä. Komissio pitää tällaista joustavuutta välttämättömänä, kun otetaan huomioon jo yksilöityjen hankkeiden uudet versiot tai uudet hankkeet, jotka ovat suuntaviivojen painopisteiden ja perusteiden mukaisia, mutta joita ei voida yhteispäätösmenettelyn pitkään kestoon liittyvistä käytännön syistä sisällyttää ajoissa hankkeiden luetteloon ja jotka eivät tämän takia voi hyötyä TEN-rahoitustuesta. Lisäksi komissio pitää yhteisen kannan mukaista joustavuutta oikeasuhteisena. Kysehän on hankkeiden yksityiskohtaisen luettelon mukautuksista, jotka ovat olennaisilta osin teknisiä. Näin ollen komissio pyytää Euroopan parlamenttia hyväksymään yhteisen kannan.